**Критеријуми за оцењивање ученика из предмета хемије**

Ученик у току школске године може добити оцене на основу:

* писмених провера знања – петнаестоминутне провере
* усменог испитивања;
* активности на часу;
* домаћих задатака;

.

|  |  |
| --- | --- |
| Критеријум за оцењивање петнаестоминутне провере | Оцена |
| 86%- 100% | одличан (5) |
| 70%- 85% | врло добар (4) |
| 50% -69% | добар (3) |
| 30%-49% | довољан (2) |
| 0 % - 29% | недовољан (1) |

**1. Петнаестоминутне провере** знања не морају бити унапред најављене. Резултате петнаестоминутне провере наставник уписује у педагошку свеску, а за извођење оцене су неопходне најмање три такве провере (изводи се утврђивањем аритметичке средине оцена).

**2.Усмено оцењивање** се обавља путем непосредног одговарања, уз поштовање критеријума за оцењивање или кроз прикупљање више одговора на комплекснија питања или задатке или путем реферата и пројекта, уколико за дати разред и дату школску годину буду планирани.

**3. Активности на часу** - У активности ученика улазе кратки усмени одговори на часу приликом обнављања или обраде нове лекције, израда домаћих задатака, рад лабораторијских вежби, кратки пројекти, израда цртежа, паноа и презентација, учешће на општинском, окружном или републичком такмичењу, ангажовање ученика у ваннаставним активностима. Наставник прати активности ученика и благовремено их бележи у своју педагошку свеску. На тај начин ученик сакупља + (када ученик сакупи ++++++, добија се једна оцена на основу активности и рада на часу).

**5) Домаћи задаци (плакати, презентације)** –вреднује се активност и ангажовање током рада ученика на одређеној области, знања које је ученик стекао и применио у раду, продукт пројекта и излагање резултата рада. Пројектна настава се реализује кроз рад у групи што подразумева тимски рад.

**\*Остало- школска свеска-** наставник може да оцени свеску ученика на крају полугодишта/школске године. Наставник оцењује: садржај свеске, уредност, цртеже, додатне текстове..

**Опис потребних знања и вештина за добијање оцене из хемије:**

1. ученик који остварује веома значајан напредак у савладавању програма предмета и у потпуности самостално испуњавања захтеве који су утврђени на основном и средњем нивоу, као и већину захтева са напредног нивоа посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа, уз веома висок степен ангажовања, добија оцену *одличан (5)*

1. ученик који остварује значајан напредак у савладавању програма предмета и у потпуности, самостално, испуњавања захтеве који су утврђени на основном и средњем нивоу, као и део захтева са напредног нивоа посебних стандарда постигнућа уз мању помоћ наставника, односно захтева који су одређени индивидуалним образовним планом и прилагођеним стандардима постигнућа, уз висок степен ангажовања, добија оцену *врло добар (4)*

1. ученик који остварује напредак у савладавању програма предмета и у потпуности, самостално испуњавања захтеве који су утврђени на основном и већи део на средњем нивоу посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа, уз ангажовање ученика, добија оцену *добар (3)*

1. ученик који остварује минималан напредак у савладавању програма предмета и испуњавања уз помоћ наставника захтеве који су утврђени у већем делу основног нивоа постигнућа, односно захтеве који су одређени индивидуалним образовним планом и прилагођеним стандардима постигнућа и ангажовање ученика, добија оцену *довољан (2)*

ученик који не остварује минималан напредак у савладавању програма предмета и ни уз помоћ наставника не испуњавања захтеве који су утврђени на основном нивоу постигнућа, добија оцену *недовољан (1)*.

**Име и презиме наставника:** Милена Вукојичић